OpenLLM-France/wikimedia huggingface dataset:
# Inocybe sambucina

Inocybe sambucina Inocybaceae familiako onddo espezie bat da.
Sinonimoak: Agaricus obesus, Agaricus candidus, Agaricus sambucinus (Basionimoa), Inocybe geophylla var. sambucina, Hebeloma sambucinum, Derminus sambucinus.

## Deskribapena

Kapela: 3 eta 8 cm bitarteko diametrokoa, koniko-kanpai itxurakotik zabalduagora, ertz altxatuarekin baina beti erdiko titi handia mantenduz. Zuri zikin koloretik hori zurbilera doan kolorekoa, ia leuna, kapelaren azalean sartuta dauden fibrilekin eta erradialki apurtzeko joerarekin. Nahikoa mamitsua.
Orriak: Zabalak, ez oso estu, borobildu-itsatsiak, zuritik okre argira edo arrexka zurbilera doan kolorekoak, ertz zurixka iraunkorrarekin, koskaduna.
Hanka: Zilindrikoa, baina orokorrean okerra, oinarrira pixka bat loditua, betea, ez oso luzea, zuria luzaroan, goian pruinarekin.
Haragia: Lodia eta sendoa, zuria edo horixka samarra, usain ez atseginarekin, ia espermatikoa.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator; hau da, zuntzezko kapela. Sambucina epitetoa latinetik dator, intsusa, esan nahi duen “sambucus” hitzetik. Kapelaren azalak intsusaren loreen kolorea duelako.

## Toxikotasuna

Toxikoa.

### Nahasketa arriskua

Inocybe fibrosa oso antzekoa da.

## Sasoia eta lekua

Koniferoen basoetan, batez ere izei gorrien azpian.

### Banaketa eremua

Kanada, Ameriketako Estatu Batuak, Costa Rica, Kolonbia, Zeelanda Berria, batez ere Europa.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 249 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Inocybe sambucina: GBIF—the Global Biodiversity Information Facility.

## Kanpo estekak

* Datuak: Q10716454
* Multimedia: Inocybe sambucina / Q10716454
# Kartalkaya

Kartalkaya Turkiako Köroğlu mendatean, Bolu hiritik gertu dagoen eski-estazioa da.

## Ezaugarri batzuk

Kartalkayak baldintza egokiak ditu eski alpetarrerako, eski touringerako eta iraupen-eskirako. Eski-denboraldiak 120 egun irauten du urtean, abenduaren 20tik martxoaren 20ra.
Hurbilen dagoen hiria Bolu da, 54 km-ra. Kartalkaya Ankarako aireportutik (Esenboğa nazioarteko aireportua) 4 ordura eta Istanbulgo aireportutik (Atatürk nazioarteko aireportua edo Sabiha Gökçen nazioarteko aireportua) 6 ordura dago autobusez.

## Erreferentziak

* ↑ https://es.wikiloc.com/rutas-esqui/kartalkaya-kayak-merkezi-67227564

## Kanpo estekak

* (Gaztelaniaz):Eski-estazioari buruzko informazioa.
* Datuak: Q3088422
# Debagoiena Bailara Futbol Taldea

Debagoiena Bailara Futbol Taldea (aurrez Leintz Arizmendi) Debagoienako emakumezkoen futbol talde bat da Euskal Ligan jokatzen ari dena.

## Historia

2017an Arizmendi Futbol Taldeak (Arrasate-Aretxabaleta) Euskal Ligara igotzea lortu zuen eta denboraldi berrirako Aretxabaleta Kirol Elkarteak eta Arrasateko Futbol Taldeak bat egin zuten proiektuarekin. Leintz Gatzaga, Eskoriatza, Aretxabaleta eta Arrasateko neskak batzen ditu proiektu berriak.
2017-18 denboraldian taularen erdialdean gelditu bazen ere mailari uko egitea erabaki du eta Gipuzkoako erregionalera itzuli zen. 2019an Aloña Mendi talde oñatiarra batu zen proiektura.
2020an berriz igo zen Euskal Ligara. Hurrengo denboraldian aurreneko partidua jokatzeari uko egin zion COVID-19 pandemia egoeran segurtasun nahikorik ez zegoela iritzita. Zigortua izan zen orduan eta Federazioak ligan jarraitzeko debekua ezartzeaz gain mailaz jeitsiarazi zuen taldea, eta hurrengo denboraldian berriz igotzea ere debekatu zien. Ordutik Gipuzkoako erregionalean dabil.
2023an Arrasatek proiektua uztea erabaki zuen eta 2023-24 denboraldirako bere talde propioa ateratzea. Leintz Arizmendi taldeak Arizmendi, Aretxabaleta eta Aloña Mendirekin jarraituko du aurrera.

## Uniformea

* Leintz Arizmendi ||
* Debagoiena Bailara ||

## Ibilbidea

| Urtea | Maila | Postua |
| 2012-13 | Euskal Liga | 12.a (jeitsi) |
| 2013-14 | Gipuzkoako Erregionala | 2.a |
| 2014-15 | Gipuzkoako Erregionala | 2.a |
| 2015-16 | Gipuzkoako Erregionala | 2.a |
| 2016-17 | Gipuzkoako Erregionala | 1.a (igo) |
| 2017-18 | Euskal Liga | 10.a |
| 2018-19 | Gipuzkoako Erregionala | 4.a |
| 2019-20 | Gipuzkoako Erregionala | 1.a (igo) |
| 2020-21 | Euskal Liga | kanporatua |
| 2021-22 | Gipuzkoako Erregionala | 5.a |
| 2022-23 | Gipuzkoako Erregionala | 7.a |
| Debagoiena Bailara |||
| 2023-24 | Gipuzkoako Erregionala | 15.a (jaitsi) |
| 2024-25 | Gipuzkoako Gorengoen maila | |

## Erreferentziak

* ↑ Leintz Arizmendi Futbol Taldea sortu da, emakumezkoen futbolaren mesedetan — TUlankide MONDRAGON. (Noiz kontsultatua: 2017-11-01).
* ↑ «Leintz Arizmendik Euskal Ligan jarraitzeari uko egin dio» https://goiena.eus (Noiz kontsultatua: 2018-06-15).
* ↑ GARATE, Ion. (2020-11-13). «Federazioak gogor zigortu du Leintz Arizmendi pandemia garaian jokatzeari uko egiteagatik.» irratia.naiz.eus (Noiz kontsultatua: 2022-10-13).
* ↑ «Mondrak Leintz Arizmendi proiektutik irten eta talde propioak izatea erabaki du - Arrasate» Goiena.eus (Noiz kontsultatua: 2023-05-05).

## Kanpo estekak

* Datuak: Q61362168
# Anna Serra

Anna Serra Salamé (Bartzelona, Katalunia, 1968) bartzelonar mendiko korrikalaria, triatleta eta irakaslea da. Sari ugari jasotakoa da, besteak beste, brontzezko domina bi irabazi zituen Munduko Neguko Triatloi Txapelketan, 2002 eta 2003. urteetan. 2003an Europako Neguko Triatloi Txapelketan zilarrezko domina bat.

## Bizitza

Bartzelonako INEFen Heziketa Fisikoan lizentziatua da. Mendiko kiroletan hasi zen INEFCera ikasketak egin zituen bitartean, eta iraupen eskia eta atletismo lasterketak egin zituen bertan. Alt Urgellen bizi da.

## Ibilbidea
### Irakasle

1993an heziketa fisikoko irakasle hasi zen.

### Kirolari

1996tik Kataluniako Huerta Union Excursionista-rekin eta 2003tik Unión Excursionista Urgellenca-rekin lotura izan du. Kataluniako mendi lasterketen selekzioan aritu da 2001etik, eta hiru aldiz izan da taldekako munduko txapeldun. Bakarka ere, 2004an munduko titulua lortu zuen, eta 2003an txapeldunordea izan zen. Egin dituen mendi lasterketen artean, Madrilgo Alpetar Maratoia dago, non lehen postua lortu zuen emakumezkoetan, Quipo Solerrekin batera, gizonezkoetan.

## Nazioarteko palmaresa

Neguko triatloia :
| Munduko Txapelketa ||||
| Urtea | Lekua | Domina | Proba |
| 2002 | Brusson Italia | | Erreleboak |
| 2003 | Oberstaufen Alemania | | Erreleboak |
| Europako Txapelketa ||||
| Urtea | Lekua | Domina | Proba |
| 2003 | Donovaly Eslovakia | | Erreleboak |

## Erreferentziak

* 1 2 «Anna Serra Salamé | enciclopedia.cat» www.enciclopedia.cat (Noiz kontsultatua: 2024-11-02).
* ↑ Anna Serra i Salame. International Triathlon Union.
* 1 2 Monrasin. (viernes, 27 de marzo de 2009). «CORREDORES DE MONTAÑA: ANNA SERRA SALAMÉ» CORREDORES DE MONTAÑA (Noiz kontsultatua: 2024-11-02).
* ↑ (Ingelesez) Triathlon, World. «Anna Serra I Salame (ESP)» World Triathlon (Noiz kontsultatua: 2024-11-02).
* ↑ (Ingelesez) Triathlon, World. «Results: Anna Serra I Salame (ESP)» World Triathlon (Noiz kontsultatua: 2024-11-02).
* ↑ «V Maratón Alpino Madrileñoː Quico Soler y Anna Serra, héroes entre la niebla y el frío. Una vez más, el viento, el frío y la niebla fueron los protagonistas de la quinta edición de esta dura carrera» Desnivel 12-06-2001.

## Kanpo estekak

* Datuak: Q4767468
# Jaguar F-Type

Jaguar F-Type, Jaguar Cars enpresaren kirol-automobil modelo bat da. 2013tik ekoitzitzen da.
# Nissan 350Z

Nissan 350Z, Nissan enpresaren kirol-automobil modelo bat da. 2002-2009 artean ekoitzi zen.
# Nissan 370Z

Nissan 370Z, Nissan enpresaren kirol-automobil modelo bat da. 2008-2020 artean ekoitzi zen.
* Datuak: Q936668
* Multimedia: Nissan 370Z / Q936668
# Mercedes-Benz SLK-Klasea

Mercedes-Benz SLK-Klasea, Mercedes-Benz enpresaren S segmentuko modelo bat da. 1996-2020 artean ekoitzi zen.
* Datuak: Q851905
* Multimedia: Mercedes-Benz SLK-Class / Q851905
# Ford Orion

Ford Orion, Ford enpresaren C segmentuko modelo bat da. 1983-1993 artean ekoitzi zen.
# Erdi Aroko Museoa (Waterford)

Erdi Aroko Museoa (ingelesez, Medieval Museum) Waterford (Irlanda) hiriko museo bat da, 2013an eraikin berri batean inauguratua. Hiriko Triangelu Bikingoan kokatua, objektu bilduma ikusgarria dauka bertan, ez bakarrik Erdi Arokoak, baita 16. mendekoak.

## Bildumen adibideak

* Waterfordeko Hiri-gutunen Bilkaria.
* Kapa liturgiko bat, honen pareko bat, Hiru Erregeen Kapa, Irlandako Historia 100 Objektutan bildumarako jaso zen.
* Henrike VIII Ingalaterrakoak emandako ezpata zeremoniala.
* Cap of Maintenance kapela zeremoniala, Henrika VIII.ak emana.
* Pergaminozko liburu bat detailean.

## Erreferentziak

* ↑ (Ingelesez) «Medieval Museum in Waterford / Waterford City Council Architects» ArchDaily 2014-03-20 (Noiz kontsultatua: 2024-11-02).

## Kanpo estekak

* Datuak: Q130381632
* Multimedia: Medieval Museum, Waterford / Q130381632
# Ford Sierra

Ford Sierra, Ford enpresaren D segmentuko modelo bat da. 1982-1993 artean ekoitzi zen.
# Ford Granada

Ford Granada, Ford enpresaren E segmentuko modelo bat da. 1972-1994 artean ekoitzi zen.
# Rolls-Royce Silver Ghost

Rolls-Royce Silver Ghost, Rolls-Royce britainiar automobilgintza enpresaren auto modelo bat da. 190-1926 artean ekoitzi zen, eta Rolls-Royce etxeari "munduko auto onenaren" egilea izatearen ospea bereganatu zion modeloa da. Ez zen enpresa berak sortutako esaldia izan, 1907an Autocar aldizkariak baizik. Berez AX 201 modeloa bezala erregistratua izan zen, baina idatzizko hedabideek "Silver Ghost" ("Zilarrezko Mamu") ezizena ipini zioten.
Modelo honen txasia eta motorra onderengo auto blindatuen eredu ere izan zen.

## Kanpo estekak

* Datuak: Q1401364
* Multimedia: Rolls-Royce Silver Ghost / Q1401364
# Tour Pacific

Tour Pacific (euskaraz: "Pacific dorrea"), Frantziako Puteaux hiriko La Défense finantza barrutian dagoen bulego eraikin bat da. Jatorrizko etxeorratza 1992an eraiki zen eta 90 metro zituen.
Dorrea, hasiera batean Japoniako dorrea zuen izena, Christian Pellerinen lorpenetako bat da, diseinua Kurokawa-Inoue bikotearen esku utzi baitzuen 1986an.
2013ko maiatzean, Quebeceko Ivanhoe-Cambridge taldeak, Quebeceko Caisse des Dépôts du higiezinen sukurtsalak eta dorrearen jabeak, 215 milioi euroren truke saldu zion talde estatubatuar bati.

## Aurreko izenak

* Tour Arcelor
* Japan Tower

## Erreferentziak

* ↑ (Frantsesez)Tour Pacific
* ↑ (Ingelesez)Pacific Tower
* ↑ (Frantsesez)Tishman Speyer acquiert la tour Pacific
* ↑ (Frantsesez)La tour Pacific à La Défense vendue 215 M EUR à un groupe américain (presse)

## Kanpo estekak

* (Frantsesez) Eraikinaren Tour Pacific
* Datuak: Q3533149
# Tour D2

Tour D2 (euskaraz: "D2 dorrea"), Frantziako Courbevoie hiriko La Défense finantza barrutian dagoen bulego eraikin bat da. Jatorrizko etxeorratza 2015an eraiki zen eta 175 metro zituen.
175 metroko altuera eta 37 solairuko eraikina Frantziako 10. eraikinik altuena da. Aurretik etxe orratz altu bat zegoen lekuan eraikia, altuera txikiagoa izan arren, 2014an inauguratu zen.

## Erreferentziak

* ↑ (Frantsesez)La Défense: les droits de la tour D2 vendus à Sogecap (Société Générale)
* ↑ (Frantsesez)Projet-Défense 92 : tour D2

## Kanpo estekak

* (Frantsesez) Tour D2
* Datuak: Q2040985
* Multimedia: Tour D2 / Q2040985
# Konposatu zikliko

Kimikan konposatu zikliko esaten zaio eraztun bat eratuz elkarri lotuta dauden atomoz osatutakoei. Eraztunen tamaina aldakorra da, baina gutxienez 3 atomoz eratuta izango da. Karbonorik ez duten konposatu ziklikoei konposatu zikliko ezorganiko esaten zaie; karbonoz osatutakoei konposatu zikliko organiko eta karbonoz eta beste atomo batzuez osatutakoei konposatu heterozikliko esaten zaie.
| Porfirina makrozikloa da | | |
| Porfirina makrozikloa da | Bentzenoa hidrokarburo aromatikoa da | Aziridina konposatu heteroziklikoa da |
Sintesi kimikoan eraztunaren eratze- eta irekitze-erreakzioak oso inportanteak dira.

## Konposatu zikliko organikoak

Konposatu zikliko organikoak hainbat kategoriatan sailkatzen dira.
* Konposatu alizikliko
** zikloalkano
** zikloalkeno
* Hidrokarburo aromatiko
** Hidrokarburo aromatiko polizikliko
* Konposatu heterozikliko
* Makroziklo

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2024-11-01).

## Kanpo estekak

* Datuak: Q66194
* Multimedia: Cyclic compounds / Q66194
# Waraji

Waraji-ak (japonieraz 草鞋) lastozko sokaz egindako sandaliak dira, Japoniako jende arruntaren oinetako tipikoak historikoki. 21. mendean monje budistek erabiltzen dituzte herrialdean.

## Deskribapena

Tradizionalki, sokaren materiala arroz-lastoz egina zegoen, baina warajiak beste material batzuk egin daitezke, hala nola kalamua, myōga zurtoinak, palma zuntzak, eta kotoi haria.
Tradizioz, japoniarrek waraji-ak janzten dituzte, aurreko ertzetik pixka bat ateratzen direlarik behatzak. Dena den, ez dago arau finkorik.
Baekje erresuma korear zaharrean Japoniako waraji-en antzekoalk diren garaiko lastozko oinetakoak erabiltzen ziren, antzinako kultura korearraren eta japoniarraren arteko interakzio maila iradokitzen duena.

## O-Waraji sandalia erraldoiak

Tradizio budista japoniarretan ohikoak dira O-Waraji esaten dieten sandalia erraldoiak gurtzea tenplu eta jaialdietan. Kotoku-in tenpluan, Kamakurako Buda Handia dagoen tokian, Budaren sinbolo diren sandaliak erakusten dira 1951. urtetik. Senso-Ji tenpluan (Asakusa, Tokio) ate nagusi bat apaintzen dute sandalia erraldoien pareak. Sandalia hauek tarteka berregiten dira lasto freskoz eta auzolanean. Shima hirian urteroko tradizioan, waraji erraldoiak itsasora eramaten dituzte prozesioan.
* Sandalia erraldoiak josten auzolanean.
* Kōtoku-in tenpluko sandaliak.
* Senso-ji tenpluko sandalietako bat.

## Erreferentziak

* Artikulu hau, osorik edo zatiren batean, katalanezko wikipediako «Waraji» artikulutik itzulia izan da, 2022-12-14 data duen 31054711 bertsioa oinarritzat hartuta. Sartze-datarik ez duten erreferentziak, edo 2022-12-14 baino lehenago datatuak, jatorrizko artikulutik ekarri dira itzulpenarekin batera.
* ↑ WARAJI. .
* 1 2 (Ingelesez) «The Great Buddha of Kamakura Is One of Japan’s Grandest Sights to Behold at Kotoku-in Temple» Umami bites (Noiz kontsultatua: 2024-11-02).
* ↑ (Ingelesez) «Giant Straw Sandals of Hōzōmon» Atlas Obscura (Noiz kontsultatua: 2024-11-02).
* ↑ (Ingelesez) Calendar, Japanese Traditional Festival. (2024-11-02). «Waraji Matsuri» ohmatsuri.com (Noiz kontsultatua: 2024-11-02).

## Kanpo estekak

* Datuak: Q696696
* Multimedia: Waraji / Q696696
# Tour CB21

Tour CB21 (euskaraz: "CB21 dorrea"), Frantziako Courbevoie hiriko La Défense finantza barrutian dagoen bulego eraikin bat da. Jatorrizko etxeorratza 1974an eraiki zen eta 187 metro zituen.
Eraikin hau 2009ko urtarriletik 2010eko abuztura arte eraberritu zuten eta batez ere Suezek eta bere sukurtsalek okupatzen dute. Dorrearen beheko aldea AIG, Groupon, Nokia, Informatica, Verizon, WANO Paris Center eta beste hainbat enpresek hartzen dute.

## Erreferentziak

* ↑ (Frantsesez)Tour CB21
* ↑ (Frantsesez)La Défense : rénovation de la tour CB 21, ancienne tour Gan

## Kanpo estekak

* (Frantsesez) Tour CB21
* Datuak: Q995371
* Multimedia: Tour CB21 / Q995371
# Lyophyllum fumosum

Lycophyllum fumosum Lyophyllaceae familiako onddo espezie bat da. Jateko nahiko ona, beste espezie batzuekin nahasteko oso egokia. Gordinik duen mikaztasun txiki hori desagertu egiten da prestatzean.
Sinonimoak: Agaricus romaleus, Agaricus conglobatus, Gymnopus fumosus, Lepista cinerascens, Clitocybe fumosa, Agaricus tumulosus, Agaricus virgato, Tricholoma cinerascens, Clitocybe conglobata, Gyrophila cinerascens, Tricholoma conglobatum, Clitocybe tumulosa, Gyrophila conglobata, Collybia fumosa, Clitocybe multiceps, Agaricus tumidosus, Clitocybe cinerascens, Tricholoma tumulosum, Clitocybe tumidosa, Tricholoma tumidosum, Fungus romaleus, Clitocybe multiceps var. tricholoma, Clitocybe fumosa var. brevipes, Tricholoma fumosum, Lyophyllum cinerascens, Clitocybe aggregata var. cinerascens, Clitocybe aggregata var. conglobata, Lyophyllum conglobatum, Lyophyllum decastes var. fumosum.

## Deskribapena

Kapela: 4 eta 10 cm bitarteko diametrokoa. Haragitsua, elastikoa, lehenbizi ganbila, gero laua, batzuetan irregularra, lobulatu-izurtua, zuntz txiki sortzetiko erradialez fin marratua, ilegabea, eguraldi lehorrean distiratsua.
Orriak: Grisaxkak, meheak, estu, itsatsiak edo zahartzean pixka bat dekurrenteak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Zurixka, betea, luzea, elastikoa, desorekatua, fibrilosoa, kurbatua, batzuetan oso trinkoa, lurperatuta eta eszentrikoa, oinarri batetik atera daitezke.
Haragia: Elastikoa, zurixka eta usain atseginekoa, baina ez irinarena.
Etimologia: Lyophyllum terminoa grekotik dator eta anastomosis gabe esan nahi du Fumosum epitetoa kea esan nahi duen "fumus" hitzetik dator. Karpoforoaren kolore grisagatik.

## Jangarritasuna

Nahiko jangarri ona.

### Nahasketa arriskua

Lyophyllum decastes delakoarekin nahas daiteke.

## Sasoia eta lekua

Udan eta udazkenean, taldeetan estu eta batzuetan handiak, motzondoen inguruan eta lurperatutako sustraietan.

### Banaketa eremua

Ipar Amerika, Europa, Errusia, Japonia, Himalaiako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 212 or. ISBN 84-404-0530-8..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 287 or. ISBN 84-87997-86-4..
* ↑ Lyophyllum fumosum: GBIF—the Global Biodiversity Information Facility.

## Kanpo estekak

* Datuak: Q10659010
* Multimedia: Lyophyllum fumosum / Q10659010
# José de Negrete y Cepeda

José de Negrete y Cepeda Adorno Latorre y Calderón (Corral de Almaguer, 1812ko abuztuaren 16a - Portugalete, 1836ko abenduaren 12a) espainiar idazle erromantiko eta aristokrata izan zen, Campo de Alangeko bostgarren kondea izandakoa.
Espainiako handikia izan zen, 1833ko azaroaren 23an ohorezko zedula bat efektibo bihurtutakoa. Portugaleten hil zen, Lehen Karlistaldiko Bilboko setioan. Ez zen ezkondu eta ez zuen seme-alabarik izan. Hamabi artikulurekin argitaratu zituen El Artista aldizkarian.

## Erreferentziak

* ↑ (Gaztelaniaz) Álvarez Rodríguez, María Victoria. (2016). El pensamiento arquitectónico en España en el siglo XIX a través de las revistas artísticas del reinado isabelino. Ediciones Universidad de Salamanca, 268-269 or. ISBN 9788490125458..
* ↑ (Gaztelaniaz) 158. Recurso de casación (23 de noviembre de 1888). in: Jurisprudencia civil. Colección completa de las sentencias dictadas por el Tribunal Supremo. LXIV Madril: Dirección de la Revista General de Legislación y Estadística, 656 or..
* ↑ (Gaztelaniaz) Rodríguez Gutiérrez, Borja. (2011). «La voluntad iconográfica y aristocrática de El Artista» Revista de Literatura LXXIII (146): 449–488. ISSN 1988-4192..

## Kanpo estekak

* Datuak: Q55079488
* Multimedia: José Negrete y Cepeda / Q55079488
# Tour Hekla

Tour Hekla (euskaraz: "Hekla dorrea"), Frantziako Courbevoie hiriko La Défense finantza barrutian dagoen bulego eraikin bat da. Jatorrizko etxeorratza 2022an eraiki zen eta 220 metro zituen.
Jean Nouvel arkitekto frantziarrak diseinatu zuen. Eraikinak 2016ko ekainean jaso zuen eraikitzeko baimena. 2018ko maiatzean hasi ziren eraikitzen 2022 hasierarako aurreikusitako entrega. Amaitutakoan, La Défense auzoko bigarren dorre altuena izango da, Tour Montparnasse gaindituz. Proiektuaren kostua 248 milioi eurokoa dela kalkulatzen da.

## Erreferentziak

* ↑ (Frantsesez)Tour Hekla
* ↑ (Frantsesez)Une nouvelle tour à la Défense : Hekla par Jean Nouvel
* ↑ (Frantsesez)Amundi et Primonial REIM s’emparent du projet de la tour Hekla imaginé par Jean Nouvel

## Kanpo estekak

* Tour Hekla
* Datuak: Q17640070
* Multimedia: Tour Hekla / Q17640070
# Manuel Pérez Elexpe

Victor Manuel Pérez Elexpe "Bittor" (Portugalete, 1951ko maiatzaren 4a-Ibidem, 1975eko urtarrilaren 20a), tiroz hil zuen Guardia Zibil batek Portugaleten eskuorriak banatzen ari zenean.

## Gertakariak

Pérez Elexpe PTEko militantea zen. 1975eko urtarrilaren 20an Potasas de Navarrako langileen greba babesteko esku-orriak banatzen ari zela egin zion tiro guardia zibil batek General Castaños etorbidean, Rantxe plazara doazen eskaileretan. Guardia zibilak bi tiro eman zizkion bizkarretik, handik metro gutxira; haietako batek bihotza zeharkatu zion, eta Victor gaztea lurrera erori eta ia berehala hil zen. 23 urte zituen.
Lekukoen arabera, ez zegoen armatua, baina heriotzaren ardura berari egozteko pistola bat sartu zioten poltsan. Ez zen ez epaiketa ez zigorrik izan. Hiltzaileak autoritate militarren aurrean eman zuen testigantza, eta handik gutxira lekuz aldatu zuten.
Hiletan 800 bat lagun batu ziren eta ondoren manifestazioa egin zuten, baina Poliziak gogor egin zuen honen aurka eta 30 lagun atxilotu zituen.
Bizkarretik hil zuen agenteak, Narciso San Juan, Salamancan jarraitu zuen bere karrera, amnistia legeak babestuta. Narcisok Pérez Elexperen etxetik gertu bizi zen eta ezagutzen zuen.

## Frankismoaren biktima

2010ean, José Luis Rodríguez Zapateroren Gobernuak ofizialki aitortu zuen Manuel Pérez Elexpe frankismoaren biktima izan zela. Francisco Caamaño Justizia ministroak sinatutako ebazpen baten arabera, gazteak "jazarpena eta indarkeria pairatu zituen arrazoi politiko eta ideologikoengatik.

## Erreferentziak

* ↑ https://archivodelatransicion.es/blog/in-memoriam-de-victor-manuel-perez-elexpe
* ↑ https://www.argia.eus/efemerideen-kanala/victor-manuel-perez-elexpe-hil-zuen-guardia-zibilak-portugaleten
* ↑ https://www.publico.es/politica/euskadi-siempre-dicen-no-momento-45-anos-crimen-impune-perez-elexpe.html
* ↑ Ibidem.

## Kanpo estekak

* (Gaztelaniaz):"Siempre dicen que no es el momento", Público egunkariaren erreportaia, 2020/01/20.
* Datuak: Q124329258